CELEX: 32006R0161
Language: mt
Date: 2006-01-23 00:00:00
Title: Regolament tal-Kunsill (KE) Nru 161/2006 tat- 23 ta' Jannar 2006 li jemenda r-Regolament (KE) Nru 950/2001 li jimponi dazji anti-dumping definittivi fuq l-importazzjonijiet ta' ċertu tip ta' fojl ta' aluminju li joriġina, inter alia, mir-Russja

780               MT               Il-Ġurnal Uffiċjali ta’ l-Unjoni Ewropea                12.12.2008

32006R0161

31.1.2006                      IL-ĠURNAL UFFIĊJALI TA’ L-UNJONI EWROPEA                        L 26/1

                       REGOLAMENT TAL-KUNSILL (KE) Nru 161/2006

                                        tat-23 ta’ Jannar 2006
             li jemenda r-Regolament (KE) Nru 950/2001 li jimponi dazji anti-dumping
                 definittivi fuq l-importazzjonijiet ta' ċertu tip ta' fojl ta' aluminju
                                   li joriġina, inter alia, mir-Russja

IL-KUNSILL TA' L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea,

Wara li kkunsidra r-Regolament tal-Kunsill (KE) Nru 384/96 tat-22 ta' Diċembru 1995 dwar il-
protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-
Komunità Ewropea1 ("ir-Regolament bażiku"), u b'mod partikolari l-Artikolu 11(3) tiegħu,

Wara li kkunsidra l-proposta ppreżentata mill-Kummissjoni wara konsultazzjoni mal-Kumitat
Konsultattiv,

1
        ĠU L 56, 6.3.1996, p. 1. Regolament kif emendat l-aħħar bir-Regolament (KE) Nru
        2117/2005 (ĠU L 340, 23.12.2005, p. 17).
 ---pagebreak--- 12.12.2008         MT                Il-Ġurnal Uffiċjali ta’ l-Unjoni Ewropea                             781

Billi:

                                             A. PROĊEDURA

1.         Miżuri fis-seħħ

    (1)      Wara investigazzjoni ("l-investigazzjoni oriġinali"), il-Kunsill, bir-Regolament (KE)
             Nru 950/20011, impona dazju anti-dumping definittiv ta' 14,9% fuq importazzjonijiet ta'
             ċertu tip ta' fojl ta' l-aluminju ("AHF") li joriġina fir-Russja. Wara l-aċċettazzjoni ta'
             impenn mogħti mill-produttur esportatur Russu "United Company Siberian Aluminium",
             kumpannija b’responsabbiltà mhux limitata (joint stock company), li minn dakinhar bidlet
             isimha għal2 Open Joint Stock Company Rusal Sayanal ("Sayanal"), l-importazzjonijiet
             minn dan l-esportatur ġew eżentati mid-dazju anti-dumping bid-Deċiżjoni tal-
             Kummissjoni 2001/381/KE3.

2.         Talba għal reviżjoni interim

    (2)      Talba għal reviżjoni interim tar-Regolament (KE) Nru 950/2001 waslet mingħand
             Sayanal, produttur esportatur ta' l-AHF soġġett għal impenn ta' prezzijiet u parti mill-
             grupp ta' kumpanniji Russian Aluminium ("Rusal").

1
          ĠU L 134, 17.5.2001, p. 1. Regolament kif emendat l-aħħar bir-Regolament (KE) Nru
          998/2004 (ĠU L 183, 20.5.2004, p. 4).
2
          Ara l-Avviż 2004/C 193/03, ĠU C 193, 29.7.2004, p. 3.
3
          ĠU L 134, 17.5.2001, p. 67.
 ---pagebreak--- 782               MT                Il-Ġurnal Uffiċjali ta’ l-Unjoni Ewropea                      12.12.2008

    (3)     Fit-talba tagħha skond l-Artikolu 11(3) tar-Regolament bażiku, Sayanal sostniet li ċ-
            ċirkostanzi fir-rigward tad-dumping, li fuq il-bażi tagħhom ġew stabbiliti l-miżuri fis-
            seħħ, kienu inbidlu u li dawn il-bidliet kienu ta' natura dejjiema. Sayanal allegat
            ulterjorment u pprovdiet provi prima facie biex turi li tqabbil tal-valur normali bbażat fuq
            l-ispejjeż tagħha proprji jew tal-prezzijiet domestiċi u l-prezzijiet ta' esportazzjoni għall-
            Komunità jwasslu għal tnaqqis tad-dumping sostanzjalment taħt il-livell tal-miżuri attwali
            (14,9%). Għalhekk hija sostniet li l-impożizzjoni kontinwa ta' miżuri fil-livelli eżistenti, li
            kienu bbażati fuq il-livell ta' dumping stabbilit preċedentement, ma kinitx aktar meħtieġa
            biex tikkumpensa għad-dumping.

    3.    Bidu

    (4)     Wara li ġie ddeterminat, fuq konsultazzjoni mal-Kumitat Konsultattiv, li jeżistu biżżejjed
            provi biex tinbeda reviżjoni interim parzjali, il-Kummissjoni, permezz ta' avviż
            ippubblikat f'Il-Ġurnal Uffiċjali ta' l-Unjoni Ewropea1, bdiet reviżjoni interim parzjali
            limitata fil-qasam ta' applikazzjoni għall-eżami ta' dumping skond l-Artikolu 11(3) tar-
            Regolament bażiku u bdiet l-investigazzjoni tagħha.

    (5)     Il-Kummissjoni avżat uffiċjalment lill-applikant, kif ukoll lir-rappreżentanti tal-pajjiż
            esportatur, dwar il-bidu tar-reviżjoni interim. Il-partijiet interessati ngħataw l-opportunità
            li jressqu l-fehmiet taghom bil-miktub u li jitolbu seduta ta' smigħ.

1
          ĠU C 285, 23.11.2004, p. 3.
 ---pagebreak--- 12.12.2008         MT                Il-Ġurnal Uffiċjali ta’ l-Unjoni Ewropea                          783

 (6)         Il-Kummissjoni bagħtet ukoll kwestjonarju lill-applikant u rċeviet tweġiba fil-limiti ta' l-
             iskadenza. Il-Kummissjoni fittxet u vverifikat l-informazzjoni kollha li hi qieset meħtieġa
             għad-determinazzjoni ta' dumping u wettqet żjarat ta' verifika fuq il-post tal-kumpanniji li
             ġejjin:

         – Sayanal, Sayanogorsk, ir-Russja, u l-kumpanniji relatati tagħha fil-grupp Rusal:

         – SAZ, Sayanogorsk, ir-Russja (funderija ta' l-aluminju),

         – Rusal Sayanskaya Folga, Dmitrov, ir-Russja (proċessur ta' rollijiet żgħar),

         – Trading House Russian Foil, Moska, ir-Russja,

         – Trading House Safoil, Moska, ir-Russja,

         – Rual Trade (BVI) Limited, Moska, ir-Russja,

         – Sibirsky Aluminium GmbH, Düsseldorf, il-Ġermanja.

4.       Reviżjoni tal-perijodu ta' investigazzjoni

 (7)         L-investigazzjoni ta' dumping kopriet il-perijodu mill-1 ta' Ottubru 2003 sat-30 ta'
             Settembru 2004 (“il-perijodu ta' investigazzjoni” jew il-“PI”).
 ---pagebreak--- 784            MT                 Il-Ġurnal Uffiċjali ta’ l-Unjoni Ewropea                      12.12.2008

                     B. PRODOTT KONĊERNAT U PRODOTT SIMILI

1.      Prodott konċernat

 (8)     Il-prodott konċernat mir-reviżjoni attwali huwa l-istess bħal dak definit fl-investigazzjoni
         oriġinali, jiġifieri, ċerti tipi ta' fojl ta' l-aluminju ta' ħxuna ta' mhux anqas minn 0,009 mm
         u mhux aktar minn 0,018 mm, mingħajr appoġġ, mhux maħdum aktar milli rolljat,
         f'irkiekel ta' wisa' ta' mhux aktar minn 650 mm li joriġina mir-Russja, attwalment
         klassifikabbli taħt il-kodiċi NM 7607 11 10.

2.      Prodott simili

 (9)     B'differenza mill-investigazzjoni preċedenti, Sayanal u l-kumpanniji relatati tagħha
         biegħu l-AHF ukoll fis-suq domestiku Russu. Filwaqt li l-prodott konċernat mibjugħ fil-
         KE hu fil-forma ta' “rkiekel kbar ħafna”, il-bejgħ fis-suq domestiku Russu kien fil-forma
         ta' "rollijiet żgħar". Ir-rollijiet żgħar huma pproċessati minn rkiekel kbar, billi jinqatgħu
         f'tulijiet iżgħar u jiġu ppakkjati għal bejgħ lill-utenti. Madankollu, instab li l-AHF fl-
         irkiekel kbar ħafna u fir-rollijiet żgħar it-tnejn kellhom l-istess karatteristiċi u użu fiżiċi u
         kimiċi.

 (10)    Konsegwentement, l-AHF prodotti u mibjugħa fis-suq domestiku Russu u li huma
         esportati lejn il-Komunità t-tnejn għandhom l-istess karatteristiċi u użu fiżiċi u kimiċi
         bażiċi u għalhekk huma kkunsidrati simili fit-tifsira ta' l-Artikolu 1(4) tar-Regolament
         bażiku.
 ---pagebreak--- 12.12.2008          MT               Il-Ġurnal Uffiċjali ta’ l-Unjoni Ewropea                            785

                              Ċ. RIŻULTATI TA' L-INVESTIGAZZJONI

1.       Valur Normali

 (11)        Il-bejgħ fis-suq domestiku jsir minn Sayanal permezz tat-Trading House Russian Foil
             ("THRF") lil Rusal Sayanskaya Folga ("RSF"), li tipproċessa l-irkiekel kbar ħafna
             f'rollijiet żgħar u mbagħad tbiegħhom lil klijenti indipendenti ġewwa r-Russja.

 (12)        M'hemmx bejgħ ta' rkiekel kbar ħafna lil klienti indipendenti fir-Russja, u ebda bejgħ
             rappreżentattiv ta' rollijiet żgħar fil-Komunità. B'hekk, ma seta' jsir l-ebda tqabbil korrett
             fuq bażi ta' ‘mudell għal mudell’. Għalhekk, il-valur normali nbena skond l-Artikolu 2(3)
             tar-Regolament bażiku fuq il-bażi ta' l-ispejjeż ta' produzzjoni tal-kumpannija flimkien
             ma' ammont raġonevoli tal-bejgħ, l-ispejjeż ġenerali u amministratttivi ("SG&A") u tal-
             profitti.

 (13)        L-Artikolu 2(5) tar-Regolament bażiku jipprevedi l-ispejjeż ta' manifatturar li għandhom
             jiġu aġġustati fejn “ spejjeż assoċjati mal-produzzjoni u l-bejgħ tal-prodott taħt
             investigazzjoni mhumiex riflessi fir-rekords tal-parti konċernata".

 (14)        L-investigazzjoni stabbiliet li l-funderija relatata kienet qed tħallas prezz baxx ħafna
             għall-elettriku tagħha, li hu ġġenerat mis-Sayano-Shushenskoe Hydro-Electricity Plant,
             meta mqabbla mal-prezzijiet imħallsa f'pajjiżi terzi b'impjanti idro-elettriċi komparabbli.
             Il-prezzijiet ġew stabbiliti mill-Kummissjoni għall-Enerġija Reġjonali. Dawn il-prezzijiet
             kienu kkunsidrati baxxi b'mod anormali u ma jirriflettux l-ispejjeż normali. Għalhekk ġew
             aġġustati fuq il-bażi tal-prezz ta' l-2004 ta' l-elettriku għall-manifatturar b'konsum għoli
             ta' l-enerġija f'suq rappreżentattiv ieħor, jiġifieri, in-Norveġja, li nstab li hu EUR
             14/MWh.
 ---pagebreak--- 786            MT                 Il-Ġurnal Uffiċjali ta’ l-Unjoni Ewropea                      12.12.2008

 (15)    Fir-rigward ta' l-SG&A, dawn ġew iddeterminati fuq il-bażi tad-data tal-kumpannija stess
         skond ix-chapeau ta' l-Artikolu 2(6) tar-Regolament bażiku. Madankollu, kien meħieġ
         aġġustament biex jiġi rifless il-fatt li, kif enfasizzat fil-premessa 12, il-kumpannija ma
         tbiegħx l-istess tip ta' rollijiet AHF fis-swieq tal-KE u dawk Russi u li, barra minn hekk,
         dawn it-tipi jinbiegħu f'kummerċ ta' livell differenti.

 (16)    Għall-istess raġuni, il-profitt fuq il-bejgħ domestiku kellu jiġi aġġustat ukoll. Sabiex isir
         tali aġġustament, u b'kunsiderazzjoni ta' l-eżistenza tal-prezzijiet ta' trasferiment intra-
         gruppi, kien ikkunsidrat xieraq li jiġi ddeterminat il-profitt fuq il-bażi tal-marġni ta' profitt
         (32,1%) misjub għall-kontijiet ikkonsolidati verifikati tal-Grupp Rusal, espressi bħala
         perċwentali ta' l-ispejjeż totali.

2.      Prezz ta' esportazzjoni

 (17)    Il-bejgħ lill-UE jsir permezz ta' serje ta' kumpanniji ta' bejgħ fil-grupp Rusal: THRF,
         Trading House Safoil ("Safoil"), Rual Trade (BVI) Limited ("Rual") u Sibirsky
         Aluminium GmbH ("SAG").

 (18)    Fejn il-bejgħ sar permezz ta' importatur relatat fil-Komunità, il-prezz ta' esportazzjoni
         kien fuq il-bażi tal-prezzijiet imposti għall-klijenti indipendenti. Saru aġġustamenti għall-
         ispejjeż kollha li saru bejn l-importazzjoni u l-bejgħ mill-ġdid mill-importatur, inklużi l-
         ispejjeż SG&A, u marġini ta' profitt raġonevoli, skond l-Artikolu 2(9) tar-Regolament
         bażiku. Dan ta' l-aħħar kien ibbażat fuq il-marġni ta' profitt misjub għall-importatur mhux
         relatat fl-investigazzjoni preċedenti.
 ---pagebreak--- 12.12.2008         MT                Il-Ġurnal Uffiċjali ta’ l-Unjoni Ewropea                              787

 (19)        Għall-bejgħ li sar permezz ta' kumpannija relatata barra l-Komunità, il-prezz ta'
             esportazzjoni ġie stabbilit fuq il-bażi tal-prezz impost mħallas mill-ewwel xerrej
             indipendenti fil-Komunità.

3.      Tqabbil

 (20)        It-tqabbil tal-prezz ta' esportazzjoni mal-valur normali mibni sar fuq il-bażi ta' ex-works u
             fl-istess livell ta' kummerċ. Biex tiġi żgurata l-kompetizzjoni ġusta, ġew ikkunsidrati,
             skond l-Artikolu 2(10) tar-Regolament bażiku, id-differenzi f'fatturi li ntwera li
             jaffettwaw il-prezzijiet u l-komparabbiltà tal-prezzijiet. Fuq din il-bażi, saru
             konċessjonijiet għad-differenzi fl-ispejjeż tat-trasport, l-ispejjeż ta’ l-immaniġġjar u l-
             ħlasijiet ta' l-assigurazzjoni u d-dazju, fejn applikabbli, u ġġustifikat. Saru wkoll
             aġġustamenti fejn twettaq bejgħ ta' esportazzjoni permezz ta' kumpannija relatata f'pajjiż
             ieħor minbarra l-pajjiż ikkonċernat jew il-Komunità, skond l-Artikolu 2(10)(i) tar-
             Regolament bażiku.

4.       Marġini ta' Dumping

 (21)        Kif previst taħt l-Artikolu 2(11) tar-Regolament bażiku, il-medja mwieżna tal-valur
             normali skond it-tip ġiet imqabbla mal-medja mwieżna tal-prezz ta' esportazzjoni nett ex-
             fabbrika tat-tip korrispondenti tal-prodott konċernat.

 (22)        It-tqabbil kif deskritt hawn fuq ma wera l-eżistenza ta' l-ebda dumping.
 ---pagebreak--- 788           MT                Il-Ġurnal Uffiċjali ta’ l-Unjoni Ewropea                      12.12.2008

              D. IN-NATURA DEJJIEMA TA' ĊIRKOSTANZI MIBDULIN

 (23)   Skond l-Artikolu 11(3) tar-Regolament bażiku ġie eżaminat ukoll jekk iċ-ċirkostanzi
        mibdulin setgħux raġonevolment jissejħu ta' natura dejjiema.

 (24)   F'dan ir-rigward, ġie kkunsidrat l-ewwelnett dak li Sayanal ġabret bl-impenn ta' prezzijiet
        tagħha permezz tal-kumpannija ta' bejgħ sussidjarja fil-Komunità, Sibirsky Aluminium
        GmbH ("SAG"), sa mill-impożizzjoni tal-miżuri. Fl-istess waqt, Sayanal żammet sehem
        sostanzjali fis-suq Komunitarju, fejn tindika li hija kapaċi tikkompeti f'livelli ta' prezzijiet
        mhux soġġetti għal dumping.

 (25)   Il-prezzijiet tal-prodott ikkonċernat mibjugħ fis-swieq ta' pajjiżi terzi ġew ukoll eżaminati
        biex tiġi evalwata l-imġieba tal-kumpannija fi swieq fejn ebda miżura ta' difiża tal-
        kummerċ ma tinsab fis-seħħ. Instab li dawn il-prezzijiet kienu biss ftit taħt il-prezzijiet ta'
        esportazzjoni attwali għall-Komunità, u ma nstabet ebda indikazzjoni ta' dumping f'dawn
        is-swieq. Hu għalhekk ikkunsidrat li m'hemm ebda raġuni għaliex wieħed għandu
        jemmen li din il-bidla ta' ċirkostanzi u s-sejbiet dwar in-nuqqas ta' dumping m'għandhomx
        jkunu ta' natura dejjiema.

                               E. MIŻURI TA' ANTI-DUMPING

 (26)   Bħala riżultat ta' l-investigazzjoni kien ikkunsidrat xieraq li jiġu emendati l-miżuri ta'
        anti-dumping applikabbli għall-importazzjonijiet ta' l-AHF minn Sayanal.
 ---pagebreak--- 12.12.2008         MT                 Il-Ġurnal Uffiċjali ta’ l-Unjoni Ewropea                             789

 (27)        Il-partijiet interessati ġew infurmati bil-fatti u l-konsiderazzjonijiet essenzjali li fuq il-bażi
             tagħhom hu maħsub li tiġi rakkomandata emenda għar-Regolament tal-Kunsill (KE)
             Nru 950/2001 u ngħataw l-opportunità li jikkumentaw. Il-kummenti tagħhom ġew
             ikkunsidrati u ttieħed kont taghom fejn xieraq,

ADOTTA DAN IR-REGOLAMENT:

                                                   Artikolu 1

Fl-Artikolu 1(2) tar-Regolament tal-Kunsill (KE) Nru 950/2001 it-tabella għandha tiġi sostitwita
b'dan li ġej:

        Pajjiż            Kumpannija                                        Rata ta'      Kodiċi
                                                                             dazju      addizzjonali
                                                                              (%)
                                                                                          TARIC

        Il-PRC            Il-Kumpanniji kollha                                   15,0        –

        Ir-Russja         Open Joint Stock Company Rusal                          0        A255
                          Sayanal, Promploshadka, Sayanogorsk,
                          Republic of Khakasia 655600, ir-Russja

                          Kumpanniji oħajn kollha                                14,9      A999
 ---pagebreak--- 790             MT                Il-Ġurnal Uffiċjali ta’ l-Unjoni Ewropea               12.12.2008

                                               Artikolu 2

L-Artikoli 1(3) u 2 tar-Regolament tal-Kunsill (KE) Nru 950/2001 huma b'dan imħassra.

                                               Artikolu 3

Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal
Uffiċjali ta' l-Unjoni Ewropea.

Dan ir-Regolament għandu jorbot fl-intier tiegħu u huwa direttament applikabbli fl-Istati Membri
kollha.

Magħmul fi Brussell, 23 ta’ Jannar 2006.

                                              Għall-Kunsill
                                              Il-President

                                               J. PROLL